Last saved by: izotop

BETEGTÁJÉKOZTATÓ  
Radiojód (^131I) terápiához (Thyrogen stimuláció után)

Tisztelt Asszonyom/Uram!
A korábbiakban Önt rosszindulatú pajzsmirigy daganat (pajzsmirigyrák) miatt operálták, ezért radiojód (^131I) utókezelést javasolunk. Ennek célja a műtét után visszamaradó, műtétileg már nem eltávolítható normális pajzsmirigyszövet és az esetleges mikroszkopikus tumorgócok elpusztítása. A kezeléssel csökkentjük a betegség helyi kiújulásának és a távoli áttét kialakulásának esélyét, ugyanakkor a daganatos betegség követésére használt pajzsmirigy tumormarker vizsgálatok érzékenysége és pontossága is nő. A fenti cél eléréséhez esetleg több (többnyire kettő) kezelésre is szükség lehet. (A kezelések között 5-7 hónap szünet van.)

A kezelés ellenjavallata:
Terhesség, szoptatás

A kezelés előkészítése:
•	A pajzsmirigy hormon  (Levothyroxin-T4) szedését a terápia előtt csak az első alfa-thyreotropin (Thyrogen) injekció beadásának napján kell abbahagynia.
•	A TSH szint emelkedését és a  laboratóriumi vizsgálatokat (T. vérkép, süllyedés, SGOT, SGPT, GGT, AF, kreatinin, CN, cholesterin triglicerid, HDL-cholesterin, calcium) a terápia előtt még ellenőrizzük.

A kezelés menete:
•	A terápia előtti két egymást követő napon 1-1 Thyrogen injekciót adunk im.
•	A radiojódot kapszulát (2028-3689 MBq  I-131 NaI), kevés folyadékkal kell bevenni.
•	A kapszula bevétele után sok folyadékot (napi 2-3 l) kell fogyasztani folyamatosan 
3-4 napig, hogy a szervezetbe nem beépülő radiojód a vizelettel gyorsan kiürüljön.
•	A kapszula bevétele után 3-5 napig, illetve amíg a kezelést végző orvos a zárt terület elhagyását nem engedélyezi, csak az elkülönített jódterápiás részlegen szabad tartózkodni és az előírt sugárhigiénés szabályokat be kell tartani
•	A kezelés kb. egy hetet vesz igénybe.   
•	A pajzsmirigy hormonkészítmény szedését a szcintigráfiás mérést követően – csak orvosi utasításra - kezdheti el.
•	Kórházi tartózkodása alatt látogatót fogadni tilos.
•	Vizelésre csak az arra kijelölt WC-t szabad használni
•	Hazabocsátása után a kezelő orvos által előírt sugárhigiénés rendszabályokat, utasításokat be kell tartani.

A kezelés esetleges mellékhatásai:
•	fáradékonyság, aluszékonyság, fejfájás
•	émelygés, hányinger, hányás
•	a nyak, illetve a maradék pajzsmirigyszövet átmeneti duzzanata, fájdalmassága
•	a nyálmirigyek duzzanata, érzékenysége
•	az ízérzet átmeneti zavarai
•	hólyaghurut

Beleegyezési nyilatkozat

Én Xxx ezennel megerősítem, hogy  tájékoztatott az alkalmazott kezelésről, az ezzel járó előnyökről és a lehetséges nemkívánatos mellékhatásokról. Tájékoztatott a  jódterápiás részlegen és az otthonomban betartandó sugárhigiénés szabályokról. Elolvastam és megértettem a betegtájékoztatót. A feltett kérdéseimre adott válaszokat elfogadtam. Elismerem, hogy elegendő idő állt rendelkezésemre ahhoz, hogy döntésemet meghozzam és önként beleegyezzem a kezelésbe.

A beteg aláírása:....................................................

Én a kezelő orvos megerősítem, hogy a beteget teljes mértékben tájékoztattam a kezelés természetéről, céljáról, előrelátható kockázatairól és a betartandó sugárhigiénés szabályokról. Bizonyítom, hogy a betegtájékoztatót elolvasta és önként vesz részt a kezelésben.

A kezelő orvos aláírása:...........................................

A beleegyezés időpontja: 2020.